Planne gereed om te keer dat Bokke ontwater | Netwerk24
Deur Hendrik Cronjé 15 September 2019 13:28
Die Bokke oefen in Japan onder die wakende oog van Aled Walters, hoof van atletiese prestasies.Foto: Gallo Images
“Dis die eerste ding wat hulle in die oggende móét doen,” het Aled Walters, hoof van die Bokke se atletiese prestasies, gesê.
Dié stap en andere volg nadat verskeie spelers, onder wie Jesse Kriel, gewig tydens oefeninge in aanloop tot Saterdag se Wêreldbeker-toets teen die All Blacks in Jokohama verloor het.
Kriel het verlede week vier kilogram tydens ’n oefening afgeskud.
“Ek sou nie sê dis sleg of goed dat spelers gewig verloor in die toestande nie. Dis maar die werklikheid. Ons volg die nodige protokol om ontwatering van spelers te voorkom.
“Ons het ’n goeie strategie hiervoor.
“Duane (Vermeulen) het byvoorbeeld verlede week drie kilogram in ’n oefening verloor toe dit gereën en koeler was. Alle spanne gaan daardeur.
“Ons doen ’n klomp dinge (om ontwatering te voorkom en vir die herstel van spelers ná oefeninge). Die kos wat verskaf word is ongelooflik goed.
“Wêreldrugby het ’n uitstekende taak verrig om die onderskeie hotelle se sjefs vir die Wêreldbeker voor te berei. Dit voel op die oomblik vir ons of ons by die huis is.
“Ons geniet ook die plaaslike disse, jy moet dit doen. Dis ’n lekker ervaring.”
Die hitte en humiditeit gaan die Bokke nie afskrik wat die intensiteit van hul oefeninge vir die res van die Wêreldbeker betref nie.
“Ons gaan nie voet uit die hoek haal nie, daar lê nog harde werk voor,” het Walters gesê.
“Ek kan ’n dringendheid onder die spelers bespeur dat hulle wil speel, veral as ’n mens goed voorberei het.
“Ons besef egter daar lê nog ’n lang pad voor waar ons wil wees. Ons fokus is daarom om so goed moontlik voor te berei én te herstel.
Die spelers het vir die ergste moontlike speeltoestande voorberei. Wat ook al die speeltoestande Saterdag kan wees, ons sal positief wees daaroor.
“Ons gee nie werklik om oor die speeltoestande nie. Ons wou doelbewus twee weke se goeie voorbereiding hier voor die toets teen die All Blacks inkry.
“Die spelers het vir die ergste moontlike speeltoestande voorberei. Wat ook al die speeltoestande Saterdag kan wees, ons sal positief wees daaroor.”
Reën word vir Saterdag in Jokohama voorspel, waar die Bokke en All Blacks se Groep B-wedstryd plaasvind.
Die Bokke oefen nog die week by Willie Britz se Japanse klubspan, die Shining Arcs, in Tokio Bay voordat hulle Donderdag na Jokohama vertrek.
Meer oor: Aled Walters | Duane Vermeulen | Suid-Afrika | Japan | Ontwater | Wêreldbekerrugby | Speeltoestande | Springbokke
Azzurri fokus nie op NS en Bokke, sê Goosen
‘Ek moes grootword om Bok te waardeer’
Heyneke: "Dis SA se tyd"